Diari Oficial de la Generalitat Valenciana


Sumari del DOGV 4456, del 10-03-2003 (2003/2490)

RESOLUCIÓ de 16 de juliol de 2001, de la secretària general de la Conselleria de Justícia i Administracions Publiques, per la qual resol inscriure l'adaptació a la Llei Autonòmica de Col·legis i Consells Valencians de Col·legis Professionals del Consell de Col·legis de Mediadors d'Assegurances Titulades de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2490


Data del document
:   16-07-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * professió d'assegurances
    * col·legi professional
    * legislació

RESOLUCIÓ de 16 de juliol de 2001, de la secretària general de la Conselleria de Justícia i Administracions Publiques, per la qual resol inscriure l'adaptació a la Llei Autonòmica de Col·legis i Consells Valencians de Col·legis Professionals del Consell de Col·legis de Mediadors d'Assegurances Titulades de la Comunitat Valenciana. [2003/2490]
  
Vist l'expedient d'adaptació estatutària instruït a instància del senyor Juan Bautista Barres Ortiz, com a secretari del Consell de Col·legis de Mediadors d'Assegurances Titulades de la Comunitat Valenciana, inscrit amb el número 6 de la Secció Segona del Registre de Col·legis Professionals i de Consells Valencians de Col·legis Professionals de la Comunitat Valenciana, en què sol·licita la inscripció i registre de l'adaptació dels seus Estatuts a la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, en base als següents
  
Fets
  
Primer
  
Que el secretari de l'esmentat Consell va presentar el 21 de febrer de 2000 els Estatuts aprovats per la Junta Rectora, celebrada el dia 19 d'octubre de 1999, per a la seua adequació a la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Segon
  
Que es va sol·licitar informe sobre els Estatuts presentats, pel que fa als continguts propis de la professió, a la Conselleria d'Economia, Hisenda i Ocupació, que el va evacuar el 13 d'abril de 2000, i estan conformes amb la legislació vigent reguladora de la matèria.
  
Tercer
  
Que, en exercici del control de legalitat establit per l'article 11 de l'esmentada llei autonòmica, es va revisar el text estatutari, i es va indicar la conveniència de rectificar determinats punts d'estos, requeriment que ha sigut complimentat el passat dia 13 de juny de 2001.
  
Quart
  
El text annex dels preceptes, objecte d'adaptació estatutària, queda incorporat íntegrament a la present Resolució, i es dóna ací per reproduït.
  
Fonaments de dret
  
Primer
  
Que els Estatuts contenen totes les determinacions exigides en l'article 17 de la Llei 6/1997, de 4 de desembre, de Consells i Col·legis Professionals.
  
Segon
  
Que han sigut aprovats amb els requisits i les formalitats previstos en dit article i en els mateixos Estatuts del Consell.
  
Tercer
  
L'expedient ha sigut tramitat pel Servici d'Entitats Jurídiques, adscrit a la Secretaria General de la Conselleria de Justícia i Administracions Públiques, competent per així disposar-ho l'article 6.1 de la Llei 6/1997, de 4 de desembre, en virtut de les atribucions que té conferides pels decrets 13/1999 i 91/1999, de 30 de juliol, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, i el Decret 112/2000, de 18 de juliol, que modifica el Decret 91/1999, en relació amb el Decret 123/1986, de 20 d'octubre, del Consell de la Generalitat Valenciana, pel qual es crea el registre de Col·legis Professionals i de Consells Valencians de Col·legis Professionals de la Comunitat Valenciana.
  
Vistos l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els preceptes bàsics, i la resta de disposicions complementàries, resolc:
  
Inscriure l'adaptació dels Estatuts del Consell de Col·legis de Mediadors d'Assegurances Titulades de la Comunitat Valenciana.
  
Contra esta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà al de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 16 de juliol de 2001.- La secretària general: Carmen Galipienso Calatayud.
  
Títol primer
  
Del Consell de Col·legis de Mediadors d'Assegurances
  
Titulades de la Comunitat Valenciana
  
Article 1
  
Els col·legis de Mediadors d'Assegurances Titulades de la Comunitat Valenciana han d'integrar-se, necessàriament, en el Consell de Col·legis de Mediadors d'Assegurances Titulades de la Comunitat Valenciana.
  
Article 2
  
El Consell de Col·legis de Mediadors d'Assegurances Titulades de la Comunitat Valenciana és una corporació de dret públic, amb personalitat jurídica pròpia i plena capacitat d'obrar per al compliment de les seus finalitats, dins del marc de la legislació vigent.
  
Constituïx l'òrgan representatiu i executiu superior de la totalitat dels col·legis de Mediadors d'Assegurances Titulats existents a la Comunitat Valenciana.
  
Article 3
  
El Consell de Col·legis de Mediadors d'Assegurances Titulades de la Comunitat Valenciana està domiciliat a la ciutat de València, carrer Micer Mascó, núm. 27.
  
Article 4
  
L'àmbit territorial del Consell de Col·legis de Mediadors d'Assegurances Titulades de la Comunitat Valenciana abasta les províncies d'Alacant, Castelló i València.
  
Article 5
  
El Consell de Col·legis de Mediadors d'Assegurances Titulades de la Comunitat Valenciana es relacionarà amb l'administració de la Generalitat Valenciana a través del departament competent, i és en l'actualitat la Secretaria General de la Conselleria de Justícia i Administracions Públiques, així com la Direcció General d'Economia, segons el que disposa el Decret 301/1997, de 16 de desembre, del Govern Valencià.
  
El Consell de Col·legis de Mediadors d'Assegurances Titulades de la Comunitat Valenciana, podrà relacionar-se amb organismes nacionals, autonòmics i internacionals, dins del marc establit per la Llei.
  
Podrà, així mateix, relacionar-se amb organismes professionals internacionals, de l'Estat i de les comunitats autònomes.
  
Títol segon
  
Fins i funcions
  
Capítol primer
  
Finalitats
  
Article 6
  
El Consell de Col·legis de Mediadors d'Assegurances Titulades de la Comunitat Valenciana té com a finalitats essencials:
  
a) Coordinar els col·legis de Mediadors d'Assegurances Titulades que l'integren.
  
b) Representar la professió dins de l'àmbit de la Comunitat Autònoma Valenciana i la que els Estatuts dels mateixos col·legis li atorguen.
  
c) Recopilar i elaborar les normes deontològiques de la professió.
  
d) Representar i defendre els interessos professionals dels col·legiats, quan tinguen àmbit o repercussió dins de la Comunitat Autònoma Valenciana.
  
e) Relacionar-se, en nom dels col·legis que l'integren, amb les institucions de la Generalitat, en particular amb la Direcció General d'Economia o òrgan competent, a fi de facilitar la col·laboració i l'enteniment per a la millor satisfacció dels interessos socials i professionals, la defensa dels quals tenen encomanada.
  
Capítol segon
  
Funcions
  
Article 7
  
Són funcions pròpies del Consell de Col·legis de Mediadors d'Assegurances Titulades de la Comunitat Valenciana:
  
1a. Vetlar pel compliment per part dels col·legiats de les disposicions legals, normes estatutàries i resolucions del mateix Consell de Col·legis de Mediadors d'Assegurances Titulades de la Comunitat Valenciana, en matèries de la seua competència, i adoptar les mesures necessàries per al seu exacte compliment per part dels col·legiats.
  
2a. Fomentar, crear i organitzar, amb caràcter supletori, institucions, servicis, i activitats que, sempre en relació amb els seus col·legiats, tinguen per objecte la promoció cultural, l'assistència social i sanitària, la cooperació i el mutualisme, el foment de l'ocupació i altres actuacions pertinents, i establir els concerts o acords més apropiats, en este sentit, amb l'administració i les institucions o entitats que corresponguen.
  
3a. Dirimir els conflictes que puguen suscitar-se entre els col·legis de la Comunitat Valenciana, sense perjudici de l'ulterior recurs contenciós administratiu.
  
4a. Intervindre en via de conciliació o arbitratge en les qüestions que per motius professionals se susciten entre els col·legiats, quan siguen de distints col·legis.
  
5a. Resoldre en via administrativa els recursos que s'interposen contra els actes i acords dels col·legis.
  
6a. Exercitar en exclusiva la funció disciplinària col·legial respecte dels membres integrants del Consell Rector del Consell de Col·legis de Mediadors d'Assegurances Titulades de la Comunitat Valenciana, d'acord amb les normes estatutàries, i posar en coneixement de la Direcció General d'Economia o òrgan competent, les infraccions legals comeses pels membres integrants del Consell Rector, en l'exercici de la seua activitat professional.
  
7a. Elaborar, aprovar i modificar els seus estatuts i reglaments de règim interior, tot això sense perjudici del que disposa la legislació vigent en matèria de col·legis professionals.
  
8a. Aprovar el seu pressupost i fixar la participació dels col·legis, d'acord amb el que establix l'article 41 a) d'estos Estatuts.
  
9a. Informar amb caràcter preceptiu i no vinculant sobre tots els projectes de normes del Govern Valencià que afecten els col·legis professionals o la mateixa professió.
  
10a. Ostentar la representació i defensa dels seus col·legiats davant els òrgans de l'administració de la Comunitat Autònoma, institucions, entitats i particulars, sense limitació de cap classe; participar en juntes i organismes consultius, consells i patronats, exercir el dret de petició o qualsevol altre que procedisca conforme a la Llei.
  
11a. Ostentar igualment la representació i defensa dels seus col·legiats davant tota classe d'òrgans jurisdiccionals, amb legitimació per a ser part en tots els litigis que afecten els interessos professionals i col·legials.
  
12a. Vetlar perquè es complisquen les condicions exigides per les lleis i els Estatuts, pel que fa a presentació i proclamació de candidats per a les juntes de Govern dels col·legis.
  
13a. Completar, de forma provisional, la Junta de Govern dels Col·legis, quan quedaren vacants la majoria dels seus membres.
  
14a. Promoure la celebració de congressos per a l'estudi dels temes i problemes d'importància general.
  
15a. Adquirir, gravar i alienar béns immobles, i podran substituir les seues facultats en la persona o persones que tinguen per convenient per a executar els seus acords o, si és procedent, atorgar els poders generals i especials que siguen necessaris o convenients.
  
16a. Establir els límits, dins dels quals els col·legis fixaran els drets d'incorporació i l'import de les quotes ordinàries i extraordinàries dels seus col·legiats.
  
17a. Establir les normes i portar el llibre registre de noms comercials, sigles i anagrames, previst en els Estatuts dels Col·legis de Mediadors d'Assegurances Titulades de la Comunitat Valenciana.
  
18a. Establir les normes de funcionament i competència de les comissions del sector professional o de treball, a què hauran de sotmetre's les que es creen en els col·legis provincials.
  
19a. Establir les normes a què hauran d'ajustar-se els col·legis per atorgar el títol de col·legiat d'honor.
  
20a. Establir sistemes de previsió i les normes per què hauran de regir-se quan estos siguen establits pels col·legis que l'integren.
  
21a. Establir les normes generals que hauran de seguir els col·legis per atorgar l'adscripció secundària o col·legiació secundària, quan la col·legiació principal s'haja establit en un col·legi integrant del Consell de Col·legis de Mediadors d'Assegurances Titulades de la Comunitat Valenciana.
  
22a. Establir les directrius generals dels servicis en matèria d'assessorament en qüestions professionals,que puguen crear els col·legis.
  
23a. Ratificar les sancions que per a les faltes molt greus imposen els col·legis, encara quan la resolució que les impose no fóra recorreguda pels interessats.
  
24a. Proposar als col·legis integrants les modificacions dels seus Estatuts que estime convenients.
  
25a. Establir el registre i cens de col·legiats adscrits als col·legis de la Comunitat Valenciana.
  
26a. Acceptar herències, llegats, subvencions i aportacions al seu favor.
  
27a. Subscriure convenis amb l'administració de la Generalitat Valenciana.
  
28a. Organitzar les proves selectives d'aptitud, així com emetre informe previ a l'homologació per la Direcció General d'Economia, dels cursos de formació per a l'obtenció del diploma de Mediador d'Assegurances Titulades.
  
29a. Les altres que li siguen atribuïdes, d'acord amb la legislació vigent, i aquelles que redunden en benefici de la professió o dels col·legiats.
  
Títol tercer
  
Òrgans de govern
  
Article 8
  
Constituïxen els òrgans de Govern del Consell de Col·legis de Mediadors d'Assegurances Titulades de la Comunitat Valenciana:
  
1) El Consell Rector
  
2) La Junta de Presidents
  
3) El president, i si és procedent, el vicepresident.
  
Article 9
  
El Consell Rector és l'òrgan sobirà del Consell de Col·legis de Mediadors d'Assegurances Titulades de la Comunitat Valenciana, de què té la representació total i plena.
  
La Junta de Presidents és l'òrgan executiu superior del Consell de Col·legis de Mediadors d'Assegurances Titulades de la Comunitat Valenciana.
  
Article 10
  
El president i el vicepresident, si és procedent, ho són així mateix del Consell Rector i de la Junta de Presidents.
  
Títol quart
  
Composició dels òrgans de govern,
  
elecció dels seus membres i la resta de càrrecs
  
i causes de cessament dels seus membres
  
Capítol primer
  
Composició
  
Article 11
  
El Consell Rector està compost pels membres següents:
  
a) Els presidents i vicepresidents dels col·legis de Mediadors d'Assegurances Titulades de la Comunitat Valenciana, Castelló, València i Alacant, considerats com a consellers nats.
  
b) Pels consellers elegits per la Junta de Govern de cada col·legi, a raó:
  
- D'un conseller representant del Col·legi d'Alacant.
  
- Dos consellers representants del Col·legi de València.
  
c) El Consell Rector podrà, a més a més, nomenar tots els assessors que estime oportú i que tindran veu, però no vot.
  
D'entre els components del Consell Rector s'elegirà el president, vicepresident, secretari i tresorer, en la forma prevista en l'article 27 d'estos Estatuts. L'elecció de president recaurà en un dels tres presidents dels col·legis provincials, llevat que per unanimitat dels membres del Consell Rector s'elegisca un altre component d'este.
  
Article 12
  
La Junta de Presidents del Consell Rector està composta pel president, la totalitat dels presidents dels col·legis de Mediadors d'Assegurances Titulades de la Comunitat Valenciana, els quals, si és procedent, seran substituïts pels respectius vicepresidents, i pel secretari del Consell Rector, que actuarà amb veu però sense vot.
  
Capítol segon
  
Elecció, designació i causes de cessament dels seus membres
  
Article 13
  
El mandat de tots els càrrecs serà de quatre anys, llevat del president, que serà d'un any, i podran ser reelegits.
  
No obstant això, els qui no siguen consellers nats podran ser substituïts, en qualsevol moment, per acord de la Junta de Govern dels col·legis respectius.
  
Els assessors, a què fa referència l'apartat c) de l'article 11, romandran en el càrrec el temps que el Consell Rector determine en cada cas.
  
Article 14
  
Quan es produïsca una vacant en un càrrec, serà coberta mitjançant l'elecció en la primera reunió de l'òrgan que haja d'elegir-lo, i pel procediment que corresponga. El mandat expirarà, en estos casos i en el de les substitucions a què fa referència l'article anterior, quan haguera d'haver acabat el del substituït.
  
Article 15
  
La condició de membre del Consell Rector estarà supeditada al manteniment del càrrec requerit per a ostentar dita condició en el col·legi que represente.
  
La condició de membre de la Junta de Presidents, de president, vicepresident, secretari, i tresorer, està supeditada al manteniment de la condició de membre del Consell Rector.
  
El càrrec de president és incompatible amb el de president del Consell General de Mediadors d'Assegurances Titulades d'Espanya.
  
Article 16
  
El nomenament dels components dels òrgans del Consell de Col·legis de Mediadors d'Assegurances Titulades de la Comunitat Valenciana, ha de ser comunicat en el termini de deu dies al departament corresponent de la Generalitat.
  
Article 16 bis
  
Els membres del Consell Rector del Consell de Col·legis de Mediadors d'Assegurances Titulades de la Comunitat Valenciana, cessaran en els seus càrrecs per les causes següents:
  
a) Fi del mandat, amb la presa de possessió dels nous càrrecs.
  
b) Renúncia personal voluntària.
  
c) Pèrdua dels requisits estatutaris per a exercir el càrrec.
  
d) Falta d'assistència injustificada a tres sessions consecutives o cinc alternes, en el termini d'un any.
  
e) Aprovació de moció de censura, segons el que regula el capítol quart del títol sisé dels presents Estatuts.
  
Quant al procediment a seguir per cessar algun membre del Consell Rector per les causes c) i d) reflectides en este article, s'observaran les normes relatives al procediment sancionador, establides en el capítol quart del títol nové dels presents Estatuts.
  
Títol cinqué
  
Competències
  
Article 17. Del Consell Rector
  
Correspon al Consell Rector exercir les funcions previstes en l'article 7é d'estos Estatuts.
  
Article 18. De la Junta de Presidents
  
Correspon a la Junta de Presidents exercir les funcions que expressament li delegue el Consell Rector.
  
Article 19. Del president
  
El president del Consell de Col·legis de Mediadors d'Assegurances Titulades de la Comunitat Valenciana té les següents facultats i atribucions:
  
a) Ostentar la representació legal del Consell de Col·legis de Mediadors d'Assegurances Titulades de la Comunitat Valenciana davant de tota classe d'autoritats, organismes, tribunals, entitats, corporacions i particulars, i podran atorgar poders a favor de procuradors i/o advocats.
  
b) Assumir l'alta direcció del Consell de Col·legis de Mediadors d'Assegurances Titulades de la Comunitat Valenciana, en tots els assumptes que ho requerisquen, d'acord amb les normes establides pel Consell Rector.
  
c) Vetlar per l'exacte compliment de les disposicions legals dels presents Estatuts i reglaments col·legials, així com dels acords adoptats pel Consell Rector i la Junta de Presidents.
  
d) Convocar el Consell Rector i la Junta de Presidents del Consell de Col·legis de Mediadors d'Assegurances Titulades de la Comunitat Valenciana, i establir l'orde del dia.
  
e) Presidir les reunions del Consell Rector i de la Junta de Presidents del Consell de Col·legis de Mediadors d'Assegurances Titulades de la Comunitat Valenciana; declarar obertes les sessions i alçar-les; canalitzar les discussions; declarar acabat el debat dels temes després de consumits els torns que s'establisquen, i sotmetre a votació les qüestions que ho requerisquen.
  
f) Signar o autoritzar amb el seu vistiplau, segons procedisca, les actes de les reunions del Consell Rector i de la Junta de Presidents, així com dels informes, circulars o normes generals que es dicten.
  
g) Ordenar els pagaments que hagen de verificar-se a càrrec dels fons del Consell de Col·legis de Mediadors d'Assegurances Titulades de la Comunitat Valenciana i autoritzar l'ingrés o retirada dels fons dels comptes o depòsits, unint la seua signatura amb la del tresorer o persona que procedisca.
  
h) Delegar, en els casos que ho estime convenient, un vicepresident per a comeses concretes, així com encomanar-li la signatura de determinats documents, i donar-ne compte al Consell Rector.
  
Article 20. Del vicepresident
  
Correspon al vicepresident:
  
a) Substituir el president en cas d'absència, malaltia o vacant.
  
b) Exercir totes aquelles funcions que li encomane el president.
  
Article 21. Del secretari
  
El secretari té el caràcter de fedatari dels actes i acords del Consell de Col·legis de Mediadors d'Assegurances Titulades de la Comunitat Valenciana.
  
Les seues funcions són:
  
a) La custòdia de la documentació del Consell, i s'ocuparà que s'estenga acta de totes les reunions que se celebren.
  
b) Portar el llibre registre de noms comercials, sigles i anagrames previstos en els Estatuts dels Col·legis de Mediadors d'Assegurances Titulades de la Comunitat Valenciana i en l'article 7é, apartat 17 d'estos Estatuts.
  
c) L'expedició dels certificats que se sol·liciten.
  
d) La redacció de la memòria anual que reflectisca les activitats del Consell de Col·legis de Mediadors d'Assegurances Titulades de la Comunitat Valenciana, que serà sotmesa a la consideració del Consell Rector per a la seua aprovació.
  
e) Assistir, sense vot, a la Junta de Presidents.
  
El Consell podrà designar, d'entre els seus membres, un o més secretaris suplents, que actuaran en substitució del titular en cas d'absència d'este.
  
Article 22. Del tresorer
  
Correspon al tresorer:
  
a) Gestionar la recaptació i custòdia dels recursos del Consell, proposar al Consell Rector les normes que el millor desenvolupament d'este servici aconsellen.
  
b) Tenir cura que es porten amb les degudes formalitats els llibres d'entrada i eixida de fons i inventaris i es conserven els justificants necessaris.
  
c) Sotmetre al Consell Rector, almenys trimestralment, la situació dels ingressos i despeses en relació amb els pressuposts, i donar compte de l'estat de caixa.
  
d) Formalitzar els comptes i previsions anuals d'ingressos i despeses i formular els projectes de pressuposts de cada exercici econòmic que s'hagen de sotmetre a l'aprovació del Consell Rector.
  
Article 23. De la gerència
  
Podrà haver un gerent, que serà designat pel Consell Rector i realitzarà les seues funcions sota la dependència de la presidència.
  
Les seues funcions seran:
  
a) Tenir cura de l'execució dels acords dels òrgans de govern.
  
b) Vetlar pel compliment i execució de les directrius dictades pel president i vicepresidents, secretaris, tresorer i comptador, dins de l'àmbit de les seues respectives atribucions.
  
c) Procurar la coordinació entre els distints òrgans i servicis del Consell.
  
d) Ostentar la direcció del personal administratiu i/o subaltern del Consell, i dirigir els seus servicis administratius.
  
e) Les altres funcions i facultats concretes que li siguen assignades pel Consell Rector.
  
Article 24. De les comissions de treball
  
Podran constituir-se aquelles comissions de treball que resulten convenients; el Consell Rector dictarà les normes de funcionament i competència.
  
Títol sisé
  
Reunions, convocatòries i adopció d'acords
  
Capítol primer
  
Del Consell Rector
  
Article 25
  
El Consell Rector es reunirà una vegada al trimestre. També es podrà reunir quan les circumstàncies ho aconsellen, per convocatòria del president o a petició, com a mínim, de quatre dels seus membres.
  
Article 26
  
Les convocatòries s'efectuaran, com a mínim, amb set dies naturals d'anticipació, es farà constar l'orde del dia, la data, hora i lloc de la sessió, i es dirigirà a cadascun dels consellers, assessors i col·legis.
  
Per a la vàlida constitució del Consell Rector hauran d'estar presents, almenys, la majoria dels col·legis representats, i haurà de concórrer a més la majoria dels seus membres en primera convocatòria, i mitja hora més tard, en segona convocatòria, amb qualsevol nombre de membres.
  
Quedarà així mateix el Consell Rector constituït, sempre que, trobant-se reunits la totalitat dels seus membres, encara sense prèvia convocatòria, així ho acorden; en este cas, el primer punt de l'orde del dia serà l'aprovació d'este.
  
Article 27
  
El Consell adoptarà els acords en votació secreta i per majoria simple, i s'exigirà, a més, per a la seua validesa, el vot favorable d'almenys la quarta part dels col·legis presents, amb independència del nombre de col·legiats que puguen representar.
  
Capítol segon
  
De la Junta de Presidents
  
Article 28
  
La Junta de Presidents es reunirà una vegada al trimestre.
  
També es podrà reunir quan les circumstàncies ho aconsellen per convocatòria del president o a petició, com a mínim, de dos dels presidents de col·legis de Mediadors d'Assegurances Titulades de la Comunitat Valenciana.
  
Article 29
  
Les convocatòries es realitzaran, com a mínim, amb set dies naturals d'anticipació, i es farà constar l'orde del dia i la data, hora i lloc de la reunió.
  
La Junta de Presidents quedarà vàlidament constituïda si concorren la meitat més un dels presidents que la componen, en primera convocatòria, i mitja hora més tard, en segona convocatòria, almenys amb dos presidents.
  
Capítol tercer
  
Disposicions comunes al Consell Rector
  
i a la Junta de Presidents
  
Article 30
  
Les reunions que, per raons d'urgència, se celebren sense subjecció als terminis establits en estos Estatuts, podran ser convocades per telegrames o pel mitjà que es considere més ràpid.
  
En estos casos, el primer acord de l'òrgan convocat haurà de recaure sobre si es considera justificada la urgència.
  
Article 31
  
A les reunions que celebren els òrgans de govern del Consell de Col·legis podran assistir, sense vot, el gerent i el personal assessor o tècnic que el president en cada cas propose.
  
Article 32
  
A totes les reunions del Consell Rector, i de la Junta de Presidents, assistirà el secretari o qui faça les seues funcions, que estendrà la corresponent acta, la qual haurà de ser aprovada pels assistents en el mateix acte o per dos interventors nomenats en cada reunió amb este objecte.
  
Article 33
  
Perdrà el dret al vot el Col·legi que no estiga al corrent en el pagament de les aportacions establides en l'article 41, en la forma que determine el Consell Rector.
  
Article 34
  
Els acords vàlidament adoptats pel Consell Rector o la Junta de Presidents obligaran els col·legis.
  
Capítol quart
  
Mocions de censura
  
Article 35
  
En el Consell de Col·legis es podran formular mocions de censura sobre l'actuació de qualsevol càrrec representatiu en concret, sempre que esta es promoga pel deu per cent dels membres del Consell Rector.
  
Article 36
  
La moció haurà de formular-se per escrit, que es presentarà al Registre del Consell, i caldrà indicar-hi concretament:
  
a) Càrrec representatiu respecte a què es dirigix la moció de censura.
  
b) Fets que, si és procedent, es consideren dignes de censura, i raons per a això, i fins i tot, cal significar, si resulta pertinent, accions o solucions alternatives que hagen resultat, o resulten aconsellables.
  
Article 37
  
No es podrà dirigir cap moció de censura respecte a fets o actuacions que hagen sigut conseqüència directa d'acords vàlidament adoptats pels òrgans de govern del Consell, llevat que es considere que ha hagut negligència o desviació de poder en el compliment d'estos acords.
  
Article 38
  
El Consell Rector, en reunió extraordinària convocada en el termini de trenta dies naturals a partir de la data de presentació d'esta, examinarà, com a primer punt de l'orde del dia l'escrit de moció, i si considera que reunix els requisits assenyalats entrarà en el seu examen i debat.
  
El debat s'iniciarà per la defensa de la moció de censura que, sense limitació de temps, efectue un dels seus signants.
  
Tot seguit, i igualment sense limitació de temps, intervindrà la persona que tinga el càrrec objecte de censura, qui podrà designar una tercera persona que actue en el seu nom, i exposarà tots els fets o arguments que estime procedents per a oposar-se a esta, llevat que renuncie a tal intervenció.
  
Seguidament, la moció de censura serà sotmesa a votació secreta dels membres presents. Caldrà obtindre, perquè prospere, el vot de les tres cinquenes parts dels assistents. En cas de prosperar la moció de censura, el col·legiat que exercisca el càrrec l'actuació del qual s'haja censurat, cessarà en les seues funcions, sense perjudici de les accions judicials que procedisquen.
  
Article 39
  
No es podrà reiterar una moció de censura a una persona sobre els mateixos fets o actuacions.
  
Títol seté
  
Règim econòmic
  
Capítol primer
  
Recursos col·legials
  
Article 40
  
Tots els col·legis de Mediadors d'Assegurances Titulades de la Comunitat Valenciana, hauran de contribuir al sosteniment del Consell de Col·legis de Mediadors d'Assegurances Titulades de la Comunitat Valenciana amb una aportació anual establida, d'acord amb el que preveu l'article 41 d'estos Estatuts.
  
Article 41
  
Constituïxen els recursos del Consell:
  
a) Les aportacions dels col·legis de Mediadors d'Assegurances Titulades de la Comunitat Valenciana, que s'establiran en proporció al nombre dels seus col·legiats al 31 de desembre anterior, suficients per a cobrir el pressupost que s'haja aprovat. El Consell Rector establirà la forma en què hauran d'aportar-se les contribucions dels col·legis.
  
b) Les derrames que pogueren establir-se.
  
c) Els drets que li siguen legalment reconeguts.
  
d) Els ingressos per publicacions, impresos, subscripcions, prestació de servicis o qualsevol altra activitat lícita.
  
e) Els imports provinents de l'explotació o disposició dels seus béns o drets.
  
f) Els interessos dels comptes bancaris i els altres productes financers.
  
g) Les herències, llegats, donacions, subvencions i aportacions al seu favor.
  
h) El lliurament de certificats fefaents.
  
i) Qualsevol altre recurs obtingut, de conformitat amb les disposicions legals.
  
Article 42
  
Per establir els recursos previstos en els apartats a) i b) de l'article anterior, es requerirà l'aprovació d'una memòria justificativa.
  
Article 43
  
El Consell de Col·legis de Mediadors d'Assegurances Titulades de la Comunitat Valenciana administrarà i disposarà del seu patrimoni, amb plena capacitat d'obrar en tots els seus actes i contractes, sense més limitació que les establides en les lleis i les derivades de les finalitats i funcions a què estiga afecte.
  
Article 44
  
Els fons del Consell de Col·legis de Mediadors d'Assegurances Titulades de la Comunitat Valenciana estaran depositats al seu nom en entitats bancàries o caixes d'estalvi. Per a la seua disposició caldrà, almenys, dos signatures conjuntes, de les designades pel Consell Rector.
  
Article 45
  
El tresorer presentarà al Consell Rector, en sessió ordinària del primer trimestre de cada any, la liquidació del pressupost d'exercici anterior i, en la sessió ordinària del quart trimestre, el pressupost per a l'exercici següent.
  
Capítol segon
  
Pressuposts
  
Article 46
  
El règim econòmic administratiu del Consell de Col·legis de Mediadors d'Assegurances Titulades de la Comunitat Valenciana es desenvoluparà mitjançant pressuposts per anys naturals, en què es consignaran tots els recursos i despeses estimats.
  
Article 47
  
Per atendre la realització d'una actuació no prevista en el pressupost ordinari, podran formalitzar-se pressuposts extraordinaris, la duració dels quals serà la que exigisca el total desenvolupament de l'actuació, que seran sotmesos, per a la seua aprovació, pel tresorer al Consell Rector.
  
A la vista del desenvolupament de l'exercici econòmic, el Consell Rector podrà aprovar la transferència dels excedents que es prevegen en un capítol, article o partida, per a cobrir els resultats deficitaris d'altres o de despeses no previstes.
  
Article 48
  
Quan es convoque una reunió del Consell Rector, en què s'haja de sotmetre liquidacions de comptes, pressuposts, o balanços per a la seua aprovació, estos es trametran a cadascun dels consellers i als col·legis, per al seu examen, almenys amb quinze dies d'antelació a la data prevista per a la reunió.
  
Article 49
  
Quan existisquen òrgans, institucions o servicis dotats de pressupost propi, les aportacions als mateixos es consignaran dins del pressupost ordinari del Consell de Col·legis de Mediadors d'Assegurances Titulades de la Comunitat Valenciana.
  
Estos pressuposts especials hauran de ser aprovats pel Consell Rector.
  
Títol vuité
  
Jurisdicció disciplinària
  
Article 50
  
El Consell de Col·legis tindrà jurisdicció disciplinària per a sancionar les faltes comeses pels agents i corredors d'assegurances en l'exercici de la seua activitat col·legial, quan la persona afectada tinga un càrrec de govern en algun dels col·legis de la Comunitat Valenciana.
  
Tindrà així mateix jurisdicció disciplinària en el cas que la persona afectada siga membre d'un òrgan de govern del Consell de Col·legis de Mediadors d'Assegurances Titulades de la Comunitat Valenciana. L'esmentat conseller no podrà prendre part en les deliberacions, ni exercir el dret de vot.
  
Article 51
  
El Consell de Col·legis de Mediadors d'Assegurances Titulades de la Comunitat Valenciana podrà impulsar la instrucció d'expedients disciplinaris per la comesa de faltes tipificades en els presents Estatuts, la competència dels quals incumbirà el col·legi corresponent, i es podrà demanar informació sobre els seus tràmits.
  
No podrà ser imposada cap sanció sense prèvia instrucció d'un expedient disciplinari.
  
Títol nové
  
Faltes i sancions relatives a la disciplina col·legial
  
Capítol primer
  
Faltes col·legials
  
Article 52
  
Tindran la consideració de faltes, amb la seua graduació corresponent, les conductes determinades com a tals en els estatuts de cada col·legi.
  
A les conductes tipificades com a faltes els seran aplicables igualment les sancions que establisquen els estatuts de cada col·legi.
  
Article 53
  
En defecte del que determinen els Estatuts dels col·legis, tindran la condició de falta, a efecte dels presents Estatuts:
  
1. Molt greus:
  
Els actes o omissions que constituïsquen una ofensa greu a la dignitat de la professió o a les regles ètiques.
  
2. Greus:
  
a) L'incompliment dels acords, vàlidament adoptats pel Consell Rector.
  
b) La negativa a prestar, sense causa justificada, la col·laboració o informació que fóra sol·licitada amb ocasió d'un procediment previ o expedient instruït pel Consell de Col·legis de Mediadors d'Assegurances Titulades de la Comunitat Valenciana.
  
c) L'abandó, la desídia o el desinterés habitual, en el compliment de les obligacions inherents al càrrec que ostentara en el Consell de Col·legis de Mediadors d'Assegurances Titulades de la Comunitat Valenciana.
  
3. Lleus:
  
Qualsevol vulneració als presents Estatuts, que no estiga considerada com a falta greu o molt greu.
  
La comesa de dos o més faltes, de la mateixa classificació, significarà la comesa d'una falta de classificació immediata superior.
  
Capítol segon
  
Sancions
  
Article 54
  
Les sancions que podran imposar-se són les següents :
  
a) Per a les faltes tipificades en els estatuts de cada col·legi, s'aplicaran igualment les sancions que establisquen estos.
  
b) Per a les establides en els presents Estatuts s'aplicaran les sancions següents:
  
1. Per a les faltes molt greus:
  
a) Suspensió de la condició de col·legiat, per termini no inferior a un mes ni superior a dos anys.
  
b) Pèrdua definitiva de la condició de col·legiat o impossibilitat de col·legiar-se.
  
2. Per a les faltes greus:
  
a) Advertència pública, limitada a l'àmbit col·legial.
  
b) Pèrdua del càrrec que exercira en els òrgans col·legials o d'aquells que ostentara per la seua condició de col·legiat.
  
3. Per a faltes lleus:
  
Advertència privada.
  
En tots els casos d'imposició de sancions per faltes greus o molt greus, podran completar-se esta amb la divulgació de la resolució en els mitjans de difusió de l'àmbit que es considere oportú.
  
Les sancions anteriors són independents de les que puguen imposar-se en altres jurisdiccions que entenguen de la mateixa falta comesa per l'agent o corredor.
  
Article 55
  
Les sancions, assenyalades com a faltes molt greus en els Estatuts dels Col·legis de Mediadors d'Assegurances Titulades de la Comunitat Valenciana, hauran de ser necessàriament ratificades pel Consell de Col·legis de Mediadors d'Assegurances Titulades de la Comunitat Valenciana, encara que la resolució no fóra recorreguda pels interessats, i sense la seua confirmació o ratificació no seran fermes.
  
Capítol tercer
  
Faltes i sancions relatives a la disciplina professional
  
Article 56
  
Quan el Consell Rector del Consell, bé d'ofici, bé a instància o denúncia de qualsevol col·legiat, tinguera coneixement que algun dels seus membres estiguera o haguera comés alguna de les infraccions tipificades en l'article 26 de la Llei 9/1992, de 30 d'abril, de Mediació en Assegurances, procedirà a obrir l'expedient previ pertinent, conforme al que disposa l'article següent, en orde a l'esbrinament dels fets.
  
Efectuat l'anterior, si els fets constatats són indiciaris de les referides infraccions, ho haurà de posar en coneixement de la Direcció General d'Economia de la Generalitat Valenciana o òrgan competent, per al cas que esta estimara oportú la imposició d'alguna de les sancions reflectides en l'article 27 de la Llei 9/1992, de 30 d'abril, de Mediació en Assegurances.
  
Capítol quart
  
Procediment sancionador
  
Article 57
  
Si es tracta d'una falta de les contemplades en l'article 53 dels presents Estatuts, el Consell Rector iniciarà les actuacions nomenant un ponent d'entre els seus consellers. Este practicarà les diligències informatives prèvies que considere necessàries.
  
Obtinguts els indicis suficients, el Consell Rector determinarà l'obertura de l'expedient disciplinari, nomenarà un instructor i un secretari i notificarà l'acord a l'interessat, així com també li notificarà les resolucions que anaren recaient, llevat de les de pur tràmit.
  
L'instructor haurà de ser membre de la Junta de Govern d'un col·legi alié al de l'instruït.
  
Els expedients es tramitaran subjectant-se a les normes reguladores del procediment administratiu.
  
L'acord resolutori de l'expedient haurà de ser adoptat per majoria simple i la votació serà secreta.
  
Títol deu
  
Recursos
  
Article 58
  
El Consell Rector coneixerà dels recursos d'alçada que s'interposen contra els actes, acords o resolucions dels col·legis. Estos recursos esgoten la via administrativa.
  
Els recursos d'alçada hauran d'interposar-se en el termini d'un mes des de la notificació a l'interessat i s'hauran de resoldre i comunicar en un termini de tres mesos. Si no es resolguera en dit termini, s'entendrà desestimat, i quedarà expedita la via contenciosa administrativa.
  
Article 59
  
Contra els altres acords del Consell de Col·legis de Mediadors d'Assegurances Titulades de la Comunitat Valenciana, es podrà interposar potestativament recurs de reposició en el termini d'un mes o directament recurs contenciós administratiu. En el cas d'interposar-se recurs de reposició, este haurà de ser resolt i comunicat en el termini d'un mes. Si no fora resolt en dit termini, s'entendrà desestimat, i quedarà expedita la via contenciosa administrativa.
  
En qualsevol cas, en tot el que es referix a la interposició dels recursos al·ludits en este títol, s'estarà al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o legislació que la substituïsca o modifique.
  
Títol onzé
  
Dissolució
  
Article 60
  
En el cas que procedira la dissolució del Consell de Col·legis de Mediadors d'Assegurances Titulades de la Comunitat Valenciana, el seu patrimoni social es destinarà en primer lloc a cobrir el passiu. I a la resta de l'actiu se li donarà la destinació que haja acordat el Consell Rector.
  
Títol dotzé
  
Reforma dels estatuts
  
Article 61
  
Els presents Estatuts podran ser modificats, totalment o parcialment, quan així ho acorde el Consell Rector, especialment convocat a l'efecte, amb el vot favorable de la majoria computada en la forma disposada en l'article 27 d'estos Estatuts i en la Llei de Col·legis Professionals de la Comunitat Valenciana.
  
DISPOSICIÓ TRANSITÒRIA
  
Els membres dels òrgans de Govern del Consell de Col·legis de Mediadors d'Assegurances Titulades de la Comunitat Valenciana, romandran ocupant els seus càrrecs mentre no se celebren eleccions en els respectius col·legis,.
  
DISPOSICIÓ FINAL
  
Els presents Estatuts, així com les seues modificacions, hauran de ser comunicats pel Consell al departament competent de la Generalitat Valenciana, per al seu control de legalitat dins del termini d'un mes des de la seua aprovació pel Consell Rector.